Filtrid informatsiooni vastuvõtmisel

•	Keelelised filtrid – Äripäev Online 22.10.03 “Võlaõigusseadus võib ettevõtja lõksu tõmmata” Silva Männik – Kuigi mainitud artikkel on kirjutatud eesti keeles, segasid ja kohati lausa takistasid vahendatava informatsiooni vastuvõtmist filtrid, mida mina klassifitseeriksin keelelisteks. Esiteks kasutati suhteliselt keerukaid lausekonstruktsioone, mis kombineerituna teema keerukusega raskendasid info vastuvõttu. Kohati, eriti artikli lõpus, on kasutatud ka juriidilist keelepruuki, mis minu, kui asjatundmatu isiku jaoks, asja veelgi segasemaks teeb.  Kokkuvõtteks võib-öelda, et kuigi peale artikli mitmekordset läbilugemist omandasin ma pakutava informatsiooni on rakendusid artikli esmakordsel lugemisel mitmed keelelised filtrid, mis takistasid info vastuvõtmist.
•	Informatsioonilised filtrid – Postimees Online 22.10.03 “Siemens ennustab 3G-le edu” Henrik Roonemaa – Mainitud artikkel arutleb kolmanda põlvkonna mobiiltelefonide tuleviku üle. Selleks, et kogu pakutavat informatsiooni mõista tuleb omada taustinformatsiooni ja orienteeruda teemaga seonduvates mõistetes. Minu arvates kvalifitseerub selline nähtus informatsiooniliseks filtriks.
•	Psühholoogilised filtrid – Äripäev Online 22.10.03 “Euroopa riigid lasevad ettevõtte tulumaksu alla” Tõnis Arnover – Tegemist on üsna pika ja faktidega tihedalt pikitud artikliga. Sellele vaatamata võin väita, et kümme minutit peale artikli läbilugemist, ei mäletanud ma sellest suurt midagi. Põhjuseks pean kaht psühholoogilist filtrit, mis hajutasid tähelepanu ja ei lasknud informatsioonil minuni jõuda. Esiteks ei tunne ma majanduse suhtes mingit erilist huvi ning lisaks sellele oli antud artikkel veel tihedalt seotud Euroopa Liidu laienemisega – teema mis on mind ammu ära tüüdanud. Teiseks märkasin artikli lugemise ajal samas väljaandes teist, mind palju rohkem huvitavat, pealkirja, mis tekitas minus soovi hoopis seda teist artiklit lugeda. 
•	Kultuurilised filtrid – Postimees Online 22.10.03 “Sõda terrorismiga: kristlus islami vastu?” Villu Arak – Antud artikkel analüüsib, mil määral on sõda Iraagis religioosne konflikt tuues näiteid mõlema poole retoorikast. Samuti arutleb kristluse ja islamiusu kokkusobivuse võimalikkusest. Mina olen kasvanud suhteliselt ateistlikus perekonnas ja määratlen ka ennast ateistina. Seetõttu jääb suur osa sellest artiklist mulle loogika seisukohast lähtudes arusaamatuks. Minu jaoks pole veenvad argumendid, mis toetuvad Piibli tsitaatidele, samuti jääb arusaamatuks kuidas saab üldse, midagi nii äärmuslikku kui sõda õigustada religioonist lähtuvate tõekspidamistega. Kõik eelpoolmainitu võtaksin kokku kui mulle omase kultuurilise filtri igasuguste religiooniga seonduvate teemade suhtes. 
•	Füüsilised filtrid – SL Õhtuleht Online 22.10.03 “Muusikalis mängivad lapsed varastati paljaks” Krista Taim – Mainitud, artikkel on sisult lihtne, teksti ülesehitud on loogiline ja sisu suhteliselt huvitav. Sellele vaatamata ei jõudnud kogu artiklis peituv informatsioon minuni, sest selle lugemise ajaks olin ma väsinud. Lisaks sellele pärsis tähelepanu ja keskendumisvõimet algav gripp. Ülaltoodud kaks seisundit kuuluvad minu arvates füüsiliste filtrite alla.